Komission asetus (EY) N:o 1592/1999, annettu 20 päivänä heinäkuuta 1999, viinituotteiden kuljetusten mukana seuraavista asiakirjoista sekä asiaan liittyvien rekistereiden pidosta annetun asetuksen (EY) N:o 2238/93 muuttamisesta



Virallinen lehti nro L 188 , 21/07/1999 s. 0033 - 0033



KOMISSION ASETUS (EY) N:o 1592/1999, annettu 20 päivänä heinäkuuta 1999, viinituotteiden kuljetusten mukana seuraavista asiakirjoista sekä asiaan liittyvien rekistereiden pidosta annetun asetuksen (EY) N:o 2238/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (EY) N:o 1627/98(2), ja erityisesti sen 71 artiklan 3 kohdan, sekä katsoo, että 1) komission asetuksessa (EY) N:o 2238/93(3) vahvistetaan viinituotteiden mukana seuraaviin asiakirjoihin, sanotun kuitenkaan rajoittamatta neuvoston direktiivin 92/12/ETY(4), sellaisena kuin se on viimeksi muutettuna direktiivillä 96/99/EY(5), soveltamista, sekä asiaan liittyvien reksitereiden pitämiseen sovellettavat yksityiskohtaiset säännöt, 2) asetuksen (EY) N:o 2238/93 18 artiklan 1 kohdassa annetaan jäsenvaltioille mahdollisuus ottaa käyttöön täydentäviä tai erityisiä säännöksiä niiden alueella liikkuvien tuotteiden osalta; erään kyseisen kohdan säännöksen nojalla rypälemehun tiheys voidaan siirtymäkauden aikana ilmoittaa Öchsle-asteina; siirtymäkauden vahvistettiin alunperin päättyvän 31 päivänä elokuuta 1996; tämä perinteinen menetelmä on erityisesti pientuottajien käytössä; mainitun asetuksen muuttamista koskevista ehdotuksista on keskusteltu, mutta niitä ei kuitenkaan uuden markkinajärjestelyn voimaan saattamista odotettaessa ole vahvistettu lopullisesti; uusi markkinajärjestely on sittemmin hyväksytty, ja se tulee voimaan 1 päivänä elokuuta 2000; kyseinen säännös olisi otettava uudelleen käyttöön kunnes uusi markkinajärjestely tulee voimaan; mainittu päivämäärä olisi näin ollen korvattava 31 päivällä heinäkuuta 2000, 3) yhteisössä on käytössä uusi viinialan tuotteilla täytettyjen pienten säiliöiden suljin; asetuksen (EY) N:o 2238/93 liite I olisi muutettava, jotta mainittua suljinta voitaisiin pitää 2 artiklan h alakohdassa tarkoitettuna "hyväksyttynä sulkimena", ja 4) tässä asetuksessa säädetyt toimenpiteet ovat viinien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2238/93 seuraavasti: 1) Korvataan 18 artiklan 1 kohdan d alakohdassa päivämäärä "31 päivänä elokuuta 1996" päivämäärällä "31 päivänä heinäkuuta 2000". 2) Korvataan liitteessä I oleva 1 kohta seuraavasti: "1) Lieriömäiset luonnonkorkista tai muusta inertistä aineesta tehdyt korkit, joiden päällä voi olla varsinkin huppumainen tai levymäinen tekninen rakenne. Tämän rakenteen on avattaessa muututtava käyttökelvottomaksi, ja se voi olla: - alumiinia, - metalliseosta, - kutistemuovia, - polyvinyylikloridia (PVC), jolloin siinä on alumiinipää, - elintarvikevahaa, joka voi olla päällystetty muilla inerteillä aineille." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä heinäkuuta 1999. Komission puolesta Franz FISCHLER Komission jäsen (1) EYVL L 84, 27.3.1987, s. 1. (2) EYVL L 210, 28.7.1998, s. 8. (3) EYVL L 200, 10.8.1993, s. 10. (4) EYVL L 76, 23.3.1992, s. 1. (5) EYVL L 8, 11.1.1996, s. 12.